Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 415

(106) Az „egyedüli márka kikötése” fejezetben azokkal a megállapodásokkal foglalkozunk, amelyeknek fõ eleme a vevõ arra való késztetése, hogy egy adott típusú termékre vonatkozó megrendeléseit egy szállítónál koncentrálja. Ez az összetevõ egyebek között megtalálható a vevõt kötelezõ versenytilalmi kötelezettségeknél és a mennyiségi kényszernél, ahol a szállító és a vevõ közötti megállapodás szerinti kötelezettség vagy ösztönzõ rendszer arra készteti a vevõt, hogy egy adott termékre vagy az azt helyettesítõ termékekre vonatkozó vételi igényeit kizárólag vagy túlnyomórészt egyetlen szállítótól történõ beszerzéssel elégítse ki. Ugyanez az összetevõ található meg az árukapcsolás esetében, ahol a kötelezettség vagy ösztönzõ rendszer egy olyan termékhez kapcsolódik, amit a vevõnek meg kell vennie ahhoz, hogy megvehessen egy másik terméket. Az elsõ terméket nevezzük „kapcsolt” terméknek, a másodikat pedig „kapcsoló” terméknek.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes